143 C O M M. L I T E R A R I A. 



tendente faciendum est , idque ob duas quas afFert 

 causas. i°. Diodorus (i) , quum dixerat, Xanth- 

 ippum hoc anno fuisse Archontem Eponymum , 

 mox tradit, Xanthippum Ariphronis filium, The- 

 mistocli sufFectura, praeturd (XrpxT^yi^) functum 

 fuisse. 2°. Plutarchus , licet in vita Aristidis Archon- 

 tem Xanthippidem commemoraverit , eo loco, quo 

 de nobilitate generis agit (2), unde Pericles ortus 

 erat , Praetoris quidem mentionem fecit , non 

 vero Archontis. Animadvertatur igitur discrimen 

 Archontem Eponymum inter Praetoremque ; quamvis 

 fortasse hoc anno exceptio quaedam locum obti- 

 nere potuerit : quia res judiciaria , Atheniensibus 

 in Salamine degentibus , nonnihil neglecta jacere 

 potuit. Nititur autem Dodwelli argumentatio alid, 

 qua demonstretur , pugnam Mycalensem ad poste- 

 riorem anni partem referendam esse ; adeo ut Xanth- 

 ippus , primum quidem ad res civiles administran- 

 das vocatus , postea necessitate urgente , classi 

 praefectus fuerit. (^uominus autem haec vaiere pos- 

 sint , obstat Herodoti locus Lib. Cap. VIIL 131. 

 Denique et hoc ad meam sententiam defendendam 

 afferre liceat. Spartam legati missi sunt Aristides,, 

 Cimon, Xanthippus et Myronides (3). Si vero 

 Xanthippus fuisset Archon Eponymus , occupassei 



pro- 



(i) Lib. XI. cap, 27. 



(2) Plut. in Per. cap. 3. pag. ISS- D. 



(3) Plut. Ariit. cap. 10. p. 325. A. 



